डॉक सारांशित करण्यासाठी: सीरियातून सैन्य मागे घेण्याची घोषणा पुतिन यांनी हमेमिम तळावर केली.

राष्ट्राध्यक्ष व्लादिमीर पुतिन यांनी नुकतीच सीरियाला अनपेक्षित भेट दिली. त्या भेटीत पुतिन यांनी सीरियात तैनात असलेल्या सैन्यपैकी काही सैन्य मागे घेण्याची घोषणा केली. 

सीरियातल्या गृहयुद्धात राष्ट्राध्यक्ष बशर-अल-असद यांच्या सरकारी फौजांना यश मिळवून देण्यात रशियन सैन्यानं महत्त्वाची भूमिका बजावली आहे. 

पुतिन यांनी मागच्या वर्षी अशाच प्रकारची घोषणा केली होती, पण रशियन सैन्याच्या कारवाया सुरुच राहिल्या. 

हे सैन्य मागे घेण्यास किती काळ लागेल असं विचारल्यानंतर शोईगू म्हणाले, "हे सगळं सीरियामधल्या परिस्थितीवर अवलंबून आहे."

संरक्षण मंत्री आणि जनरल स्टाफच्या प्रमुखांना सीरियातलं सैन्य कायमचं मागे घेण्याचे आदेश पुतिन यांनी दिल्याचे वृत्त वृत्त रशियन वृत्तसंस्था आरआयए नोव्होस्तीनं दिलं आहे. 

"सीरियामध्ये तैनात असलेला रशियन सैन्याचा मोठा भाग मी माघारी बोलवण्याचा निर्णय घेतला आहे," असं पुतिन म्हणाले आहेत. 

"दहशतवाद्यांनी पुन्हा डोक वर काढलं तर त्यांच्यावर असे हल्ले केले जातील जे त्यांनी कधीही पाहिलेले नसतील. तसंच दहशतवादी हल्ल्यांमध्ये ज्यांच्या बळी गेला आहे, या हल्यांमध्ये सीरिया किंवा रशियाची जी हानी झाली आहे ती आम्ही कधीच विसरणार नाही," असं पुतिन याबाबत पुढे बोलले आहेत. 

इराणसोबत काम करण्याची रशियाची इच्छा पुतिन यांनी व्यक्त केली आहे. तसंच टर्कीसोबत मिळून सीरियामध्ये शांतता प्रस्थापित करण्यासाठी प्रयत्नशील असल्याचंही ते पुढे म्हणाले आहेत. 

मागच्या आठवड्यातच पूर्व सीरियाच्या युफ्रेटस नदीच्या खोऱ्यातून IS च्या जहालवाद्यांचं संपूर्ण उच्चाटन केल्याची घोषणा सीरियानं केली आहे.

हा योगायोग नाही 

रशियाच्या राष्ट्राध्यक्षपदाची निवडणूक पुन्हा लढवणार असल्याचं पुतिन यांनी जाहीर केलं आहे. त्याच्या एका आठवड्यातच पुतिन यांनी सीरियातून सैन्य मागे घेण्याची घोषणा केली. 

"हा फक्त योगायोग असू शकत नाही," असं बीबीसीचे मॉस्को प्रतिनिधी स्टीव्ह रोझेनबर्ग यांच म्हणण आहे. 

"सीरियातून सैन्य माघारी बोलवण्याचा निर्णय रशियन मतदारांना आकर्षित करू शकतो. निवडणुकीचा मुद्दा बाजूला ठेवला तरीही मॉस्कोमधल्या अनेकांना रशियाची सीरियातली मोहीम यशस्वी झाली असंच वाटत," स्टीव्ह पुढे म्हणतात. 

स्टीव्ह यांच्या मते सीरियामधल्या गृहयुद्धात हस्तक्षेप करून रशियानं असाद यांची सत्ता कायम...\nडॉक सारख्याच भाषेत सारांश:
रशियानं सीरियामधून सैन्य मागे घेण्यास सुरुवात केली आहे, अशी माहिती रशियाचे संरक्षण मंत्री सर्गेई शोईगू यांनी सोमवारी दिली.